text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
“ Iban ao maiye , orot rou’ab iti tafaramamaim abisa isan hairi hibasit tefefeyan , Tamai maramaim boro isah nasinaf .
| Bible_taxi1500 | Latn | aai_Latn |
Orot rou’ab o tounu ayu wabu’umaim tekuku’ay , ayu i nati wanawanahimaim bairi . ”
| Bible_taxi1500 | Latn | aai_Latn |
Imaibo Peter na Jesu biyan tit ibatiy , “ Regah , ayu taiu isau mar etei bowabow kakafih nasisinaf mar boro bai’ab ana kakafih ana notawiyen ? Ana kakafih ana notawiyen nayen seven nanatabir ? ”
| Bible_taxi1500 | Latn | aai_Latn |
Jesu iya’afut eo , “ Men seven , baise mar etei 70 tafanamaim seven auman .
| Bible_taxi1500 | Latn | aai_Latn |
“ Anayabin aiwob maramaim ana itinin i aiwob orot ana akir wairafih hai bowabow nunutitiy na’atube .
| Bible_taxi1500 | Latn | aai_Latn |
Nuteteyan ana bowabow busuruf ana veya aiwob orot kabay million na’atube orot ta bai ma bowabow hibai hina hirun .
| Bible_taxi1500 | Latn | aai_Latn |
Naatu nati akir wairafin aiwob orot ana kabay wan yin isan aurin men karam . Imih aiwob orot iuwih orot aawan , natunatun naatu ana sawar etei hitabow hitan sabuw afa hitatobon hai akir wairafihimih hitabow , saise nati kabayamaim aiwob orot ana kabay wan tab isan eo .
| Bible_taxi1500 | Latn | aai_Latn |
“ Baise akir wairafin aiwob orot nanamaim sun yowen fefeyan eo , ‘ Regah a kokok yate nanub naatu ayu boro ana sinaftobon a sawar etei wah anayow anit . ’
| Bible_taxi1500 | Latn | aai_Latn |
Aiwob orot ana akir wairafin itin yan baban naatu ana kabay wan yin isan auman ibagun naatu iu tit ana ubar in .
| Bible_taxi1500 | Latn | aai_Latn |
“ Baise nati akir wairafin tit in naatu ana kabay bai’abamo bowayan turan biyanamaim bai ma’am biyan tit , eof sikan bai eo , ‘ Au kabay o biya inu’in boun wan inay initu . ’
| Bible_taxi1500 | Latn | aai_Latn |
“ Bow turan orot nanamaim sun yowen ifefeyan eo , ‘ Yate nanub mar kafai ayu boro a kabay wan anay anit . ’
| Bible_taxi1500 | Latn | aai_Latn |
“ Baise orot men kok boro turan fanan tanowar , imih bai furisiman itih hibai hin dibur bar hiya’ariy . Naatu orot turan iu , ‘ Iti’imaim inama au kabay wan inay initu imaibo inatit . ’
| Bible_taxi1500 | Latn | aai_Latn |
Akir wairafih afa iti sawar matar hi’itin men hiyasisir , imih hin abisa’awat himamatar isan aiwob orot ana tur hiowen .
| Bible_taxi1500 | Latn | aai_Latn |
“ Imaibo aiwob orot ana akir wairafin eaf na iu eo , ‘ O i anababatun orot kakaf . Ayu au kabay gagamin maiyow o biyamaim ma’am i asafam , anayabin ayu ifefeyanu .
| Bible_taxi1500 | Latn | aai_Latn |
Gewasin bow tura itakabibir o akakabibiri na’atube . ’
| Bible_taxi1500 | Latn | aai_Latn |
Aiwob orot yan so’ar tatabir ana dibur kaifenayah iuwih hifatum dibur hiya’ariy naatu iu , ‘ Iti’imaim inama’am au kabay wan inay initu imaibo inatit . ’ ”
| Bible_taxi1500 | Latn | aai_Latn |
“ Ef ta’imon ayu Tamai maramaim kwa ta’ita’imon isa boro iti na’atube nasinaf , o yait taituwa ana kakafin men dogor tutufin etei inanotanotawiy na’at . ”
| Bible_taxi1500 | Latn | aai_Latn |
Jesu iti tur eo in sawar ufunamaim , Galilee ihamiy in Judea wanawananamaim tit , Jordan harew rewan rounane .
| Bible_taxi1500 | Latn | aai_Latn |
Sabuw rou’ay gagamin hi’ufunun hinan etei iyawasih .
| Bible_taxi1500 | Latn | aai_Latn |
Ofafar bai’obaiyenayah hina Jesu an hitain hibatiy hio , “ Orot aawan nasisinaf kakaf isan karam boro nakwahir , naatu na kwakwahir i ofafar e’astu’ub ai en ? ”
| Bible_taxi1500 | Latn | aai_Latn |
Jesu iyafutih eo , “ Bo aneika God orot babin hairi sinafih himamatar isan Buk Atamaninamaim hikirum inu’in kwaiyab kwaitin ? ”
| Bible_taxi1500 | Latn | aai_Latn |
Tur an i nati imih God eo , “ Orot boro hinah tamah nihamiyih , aawan hairi hinita’imon biyah rou’ab , baise hairi hinita’imon biyah ta’imon namatar .
| Bible_taxi1500 | Latn | aai_Latn |
Imih hairi men biyah rou’ab baise ta’imon . Abisa God bita’imon men yait ta natarbounih . ”
| Bible_taxi1500 | Latn | aai_Latn |
Ofafar bai’obaiyenayah hibatiy maiye hio , “ Bo aisim Moses ana ofafar ta kirum eo , ‘ Orot aawan kwahirinamih , kwahikwahiren ana fef nakirum babin nitin nab nan . ’ ”
| Bible_taxi1500 | Latn | aai_Latn |
Jesu iyafutih eo , “ Kwa a tafa’asaramaim , imih Moses ibasit baibin kwahiren isan eo , baise aneika i men iti na’atube ma’ama’amih .
| Bible_taxi1500 | Latn | aai_Latn |
Anababatun a tur ao’owen , orot yait aawan anayabin en asir nakwahir , naatu nare babin ta ufun nan hairi hinibiwa’an i bowabow kakafin esisinaf . ”
| Bible_taxi1500 | Latn | aai_Latn |
Naatu Jesu ana bai’ufununayah hibatiy hio , “ Orot babin hairi hai ma kakaf nati na’atube tama’am , gewasin men hitatabin , monok baibitar hitama . ”
| Bible_taxi1500 | Latn | aai_Latn |
Baise Jesu iuwih eo , “ Men orot etei boro iti bai’obaiyen hini’ufununimih , baise iyabowat God rurubinihiwat boro hini’ufunun .
| Bible_taxi1500 | Latn | aai_Latn |
Ef hai yabih moumurih na’in , imih orot men tetatabinamih , afa men tetatabin anayabin afa i yahoh fim , orot afa i yahoh tebowabow , naatu afa i God ana bowabow isan tenotanot , imih men tetatabin . Orot yait iti bai’obaiyen bainamih nakok , basit nab i akisin . ”
| Bible_taxi1500 | Latn | aai_Latn |
Sabuw afa kek gidigidih Jesu uman tafah tayara’aten yoyoban isan hibow hinan , ana bai’ufununayah sabuw hikwararih hiotanih .
| Bible_taxi1500 | Latn | aai_Latn |
Baise Jesu eo , “ Kek kwaihamiyih tena biyau tetit , men kwana’otanih . Anayabin sabuw iyab iti kek hai baitumatum na’atube God ana aiwobomaim tema’am . ”
| Bible_taxi1500 | Latn | aai_Latn |
Basit Jesu kek tafah yara’aten isah yoyoban sawar , imaibo ihamiyih in .
| Bible_taxi1500 | Latn | aai_Latn |
Ana veya ta orot ta na Jesu ibatiy eo , “ Bai’obaiyenayan , sawar menatan gewasin anasinaf boro ma’ama wanatowan anab ? ”
| Bible_taxi1500 | Latn | aai_Latn |
Jesu orot iya’afut eo , “ Aisim sawar gewasin isan ayu kubibatiyu ? God akisinamo i orot gewasin . O inakok ma’ama wanatowan bain ma’amih , basit ofafar ini’ufunun . ”
| Bible_taxi1500 | Latn | aai_Latn |
Orot Jesu ibatiy eo , “ Ofafar i menatan ? ” Jesu iya’afut eo , “ Men tura ina’asabun , turanah a’aawah bairi men kwaniwa’an , men inabain , men orot babin afa isah inayanuw ,
| Bible_taxi1500 | Latn | aai_Latn |
hinat tamat inakakafiyih naatu o taiyuw isa kubiyabow na’atube taituwa isah iniyabow . ”
| Bible_taxi1500 | Latn | aai_Latn |
Orot iya’afut eo , “ Iti ofafar etei asinaf sawar , abisa’awat tema’am boro anasinaf ? ”
| Bible_taxi1500 | Latn | aai_Latn |
Jesu iu eo , “ O inakok a yawas baigewasinamih . Basit inan a sawar etei sabuw hai sawaramih initih hinatobon , naatu kabay inab yababan wairafih initih . O inan ini’ufununu , nati na’atube inasinaf maramaim o boro isa sawar nakaram . ”
| Bible_taxi1500 | Latn | aai_Latn |
Orot iti tur nonowar ana maramaim yababan auman ana ubar in , anayabin i aurin sawar etei karam .
| Bible_taxi1500 | Latn | aai_Latn |
Naatu Jesu tatabir ana bai’ufununayah iuwih eo , “ Tur anababatun au’uwi . Orot sawar wairafin i men karam mar ana aiwobomaim narun , boro isan nafokar .
| Bible_taxi1500 | Latn | aai_Latn |
Au’uwi maiye camel sou’umaim sorabon isan i fokar , anayabin koun butun gagamin . Ef ta’imon nati na’atube orot sawar wairafin i men karam mar ana aiwobomaim narun , boro isan nafokar . ”
| Bible_taxi1500 | Latn | aai_Latn |
Bai’ufununayah iti tur hinonowar ana maramaim hifofofor men kafaita . Naatu hio , “ Yait i boro yawas nab ? ”
| Bible_taxi1500 | Latn | aai_Latn |
Jesu mutufor nuw itih eo , “ Sawar etei orot isah i hifokar , baise God isan sawar etei i men fokarihimih . ”
| Bible_taxi1500 | Latn | aai_Latn |
Basit Peter misir eo , “ Kwi’iti , aki ai sawar etei ai hamiyen o abi’ufununi abisa boro anab ? ”
| Bible_taxi1500 | Latn | aai_Latn |
Jesu iuwih eo , “ Anababatun a tur ao’owen . Tafaram nabobotabir ana maramaim , Orot Natun boro ana urama’ama bonamanamarinamaim namare . Naatu kwa ayu au bai’ufununayah na 12 auman boro urama’amamaim kwanamare Israel sabuw hai big etei 12 kwanakaifih kwanama .
| Bible_taxi1500 | Latn | aai_Latn |
Sabuw iyab ayu wabu’umaim hai bar hai me , taituwah , ruburubuh , hinahinah tamahinah hihamiyen ayu tibi’ufununu boro hai yawas tafan ana ya’abar anitih . Naatu yawas wanatowan auman anitih hinab .
| Bible_taxi1500 | Latn | aai_Latn |
Baise sabuw iyab boun wan hi’iyon tenan boro hinan hini’uf naatu sabuw iyab hi’uf tenan boro hinan wan hini’iyon . Imih sabuw iyab iti tafaramamaim orot gagamih tema’am maramaim boro aurih efan en . Baise sabuw iyab iti tafaramamaim God isan tibi’akir maramaim boro orot gagamih hinama . ”
| Bible_taxi1500 | Latn | aai_Latn |
“ God nabi’aiwob ana maramaim i boro iti na’atube . Ana veya ta orot masaw matuwan , sabuw afa tobon ana masawamaim bowamih tit na .
| Bible_taxi1500 | Latn | aai_Latn |
Bowayah bow naatu veya ta’imon ana baiyan isan bairi hio hibibasit ufunamaim iyafarih hin grape ana masawamaim hibow .
| Bible_taxi1500 | Latn | aai_Latn |
“ Nine korok na’atube tit maiye na ahar efanamaim . Orot afa hai bowabow en asir hibatabat itih .
| Bible_taxi1500 | Latn | aai_Latn |
Basit eo , ‘ Igewasin kwa auman boro kwanan au masawamaim kwanabow , naatu kwa a baiyan boro etei anafofonin anit . ’ Naatu bowamih hin .
| Bible_taxi1500 | Latn | aai_Latn |
Auyit naatu three korok hairi tit inan i bowabow ta’imon sinaf sabuw asir hibatabat itih naatu uwih hin ana masaw hibow .
| Bible_taxi1500 | Latn | aai_Latn |
Naatu veya re five korok na’atube , orot tit na maiye , ahar efanamaim titit . Sabuw afa’abo hibatabat itih eo , ‘ Kwa aisim asir kwabatabat veya re ? ’
| Bible_taxi1500 | Latn | aai_Latn |
“ Hiya’afut hio , ‘ Men yait ta tubuni . ’ “ Basit orot eo , ‘ Kwanan au masawamaim kwabow . ’ Naatu ana masaw bowamih hin .
| Bible_taxi1500 | Latn | aai_Latn |
“ Veya re birabirab auman , masaw matuwan ana orot ukwarin eaf na iu , ‘ Sabuw ina’afih hinan hai baiyan initih , uf hinan hai baiyan wan initih naatu wan hinan uf initih , ’ basit eafih hina hirun sawar .
| Bible_taxi1500 | Latn | aai_Latn |
“ Imaibo orot iyab five korok hibusuruf hibowabow , hai baiyan itih , veya ta’imon ana fofonin .
| Bible_taxi1500 | Latn | aai_Latn |
Orot mat hina hibowabow , hai biyan bainamih hinan i hinotanot boro hai baiyan gagamin hitab , baise i auman baiyan ta’imon hibai , veya ta’imon ana fofonin .
| Bible_taxi1500 | Latn | aai_Latn |
“ Hai kabay hibai sawar hitit hibat . Basit higam masaw matuwan hiu ,
| Bible_taxi1500 | Latn | aai_Latn |
‘ Iti sabuw i veya re’er auman hina men manin hibag , baise aki bairi ai baiyan ta’imon iti . Aki ai baiyan i boro gagamin atab , anayabin aki mar auman ana a bow in veya re . ’
| Bible_taxi1500 | Latn | aai_Latn |
“ Masaw matuwan misir orot ta isan eo , ‘ Au begon inaso’ob . Ayu men asinaf kakafemih . Anayabin kwa i kwaibasit veya ta’imon ana baiyan isan , imih kwabow in veya re ana fofonin ait .
| Bible_taxi1500 | Latn | aai_Latn |
Abisa abit i kwabai a ubar kwan . Iti oro’orot uf hinan i ayu arubinih hina , imih hai kabay abitih i kwa bairi a baiyan ta’imon .
| Bible_taxi1500 | Latn | aai_Latn |
Anayabin ayu au sawar , au kokomaim au kabay mi’itube anim , ayu akisu . Men orot babin ta isan anasisinaf gewas isan ya naso’aramih . ’ ”
| Bible_taxi1500 | Latn | aai_Latn |
Naatu Jesu ana tur yomaninamaim eo , “ Sabuw iyab iti tafaramamaim orot gagamih tema’am boro maramaim aurih efan en . Baise sabuw iyab iti tafaramamaim God isan tibi’akir maramaim boro orot gagamih hinama . ”
| Bible_taxi1500 | Latn | aai_Latn |
Jesu ana bai’ufununayah bairi au Jerusalem hinan efamaim buwih nabin akisihimo hai tur eowen eo ,
| Bible_taxi1500 | Latn | aai_Latn |
“ Tanan Jerusalemamaim Orot Natun boro sabuw hinab . Firis ukwarih naatu Ofafar Bai’obaiyenayah hinitih rabin asabunin morobomih hinao .
| Bible_taxi1500 | Latn | aai_Latn |
Naatu hinab Eteni Sabuw hinitih , hina’u hi’i’iyab hinarab hina’onaf namorob . Baise veya baitonin ufunamaim boro namisir maiye . ”
| Bible_taxi1500 | Latn | aai_Latn |
Imaibo Zebedee aawan natunatun rou’ab bairi Jesu baifefeyanimih hina nanamaim sun yowen natunatun rou’ab isah fefeyan baibaisinamih eo .
| Bible_taxi1500 | Latn | aai_Latn |
Jesu ibatiy eo , “ Abisa kukokok ? ” Babin iya’afut eo , “ Ayu akokok inao matanu o ina bi’aiwob ana maramaim , ayu natunatu hairi sisib roun roun hinamare bairi kwani’aiwob . ”
| Bible_taxi1500 | Latn | aai_Latn |
Jesu iya’afut eo , “ Kwa men kwaso’ob abisa isan kwafefeyanu . Karam ayu au harew ana tomatom turin boro kwanatom ? ” Tufuturan hairi hiya’afut hio , “ Aki karam . ”
| Bible_taxi1500 | Latn | aai_Latn |
Jesu iuwih eo , “ Ayu harew atomatom boro kwanatom , baise ta au asukwafune mare ta au beyawane mare . Ayu men karam boro anarubin . Nati efan i sabuw iyab ayu Tamai isah bobogaigiwas i hai efan . ”
| Bible_taxi1500 | Latn | aai_Latn |
Bai’ufununayah etei ten iti tur hinonowar orot tufuturan hairi isan yah so’ar .
| Bible_taxi1500 | Latn | aai_Latn |
Baise Jesu etei eaf ayuwih i’uwih eo , “ Kwanaso’ob orot iyab Eteni Sabuw tekakaifih i God men tebitumitum , imih i taiyuwih hai fairamaim sabuw tibiruwih fanah tebai tibi’ufununih .
| Bible_taxi1500 | Latn | aai_Latn |
Baise kwa wanawanamaim men iti na’atube nama’amih . O yait inakok bai’ukwarinamih , basit taituwa isah inabow ini’akir .
| Bible_taxi1500 | Latn | aai_Latn |
Naatu O yait inakok wan bai’iyon bai’ukwarinamih , basit taituwa isah ini’akir .
| Bible_taxi1500 | Latn | aai_Latn |
Iti na’atube kwanasinaf , anayabin Orot Natun nan i men sabuw isan bowamih namih , baise nabow ana yawas sabuw isah ni’inuw saise i ana yawasamaim sabuw niyawasih . ”
| Bible_taxi1500 | Latn | aai_Latn |
Jesu ana bai’ufununayah bairi tafaram Jericho hitumar hitit , basit sabuw rou’ay gagamin na’in hitit hi’ufunun bairi hin .
| Bible_taxi1500 | Latn | aai_Latn |
Hinan efamaim orot rou’ab matah fim hima’am Jesu ana tur hinowar , basit hi’af Jesu hifefeyan hio , “ David uwan kwiwanbabani . ”
| Bible_taxi1500 | Latn | aai_Latn |
Sabuw rou’ay gagamin na’in hinan orot rou’ab hikwararih awah fotamih hi’uwih , baise hairi awah aumetawat hi’af hio , “ Regah David uwan kwiwanbabani . ”
| Bible_taxi1500 | Latn | aai_Latn |
Jesu inan bat naatu hairi eafih hina ibatiyih eo , “ Kwakokok abisa isa anasinaf ? ”
| Bible_taxi1500 | Latn | aai_Latn |
Orot rou’ab hiya’afut hio , “ Regah aki akokok matai hinigewasin ananuw . ”
| Bible_taxi1500 | Latn | aai_Latn |
Jesu hairi itih iyababan basit matah bobotobonen ana maramaim mar ta’imonamo hairi matah higewasin himisir Jesu hi’ufunun bairi hin .
| Bible_taxi1500 | Latn | aai_Latn |
Jesu ana bai’ufununayah bairi au Jerusalem hirun hinan , hina bar merar ta wabin Bethage hitit , Olive Oyawemaim , Jesu ana bai’ufununayah rou’ab wan iyunih
| Bible_taxi1500 | Latn | aai_Latn |
eo , “ Kwanan bar merar nati namaim kwanatitit boro donkey hi’utan ebatabat kwana’itin naatu donkey boubun auman sisibinamaim ebatabat . Hairi kwanarufamen kwanabow kwanan .
| Bible_taxi1500 | Latn | aai_Latn |
Orot ta nati’imaim nabibatiyi ana tur kwana’owen , ‘ Regah ekokok naatu boro nihamiyen kwanabow kwanan . ’ Baise ana tur kwana’owen boro niyafarih hinamatabir maiye . ”
| Bible_taxi1500 | Latn | aai_Latn |
Iti sawar himamatar abisa God ana dinab orot eo kikirum ina i turobe .
| Bible_taxi1500 | Latn | aai_Latn |
“ Jerusalem sabuw hai tur kwana’owen , a aiwob enan kwa’itin , taiyuwin yare donkey afe’en mara’at enan , ana donkey boubun tafanamaim mara’at enan . ”
| Bible_taxi1500 | Latn | aai_Latn |
Basit Jesu ana bai’ufununayah eo baimanih na’at hin hisinaf .
| Bible_taxi1500 | Latn | aai_Latn |
Donkey hibai hina hai faifuw tafah hibosairen hiyabar afa rabod rourih hi’afuw ef yan hiyabar .
| Bible_taxi1500 | Latn | aai_Latn |
Sabuw rou’ay gagamin na’in hai faifuw hibosairen hiyabar afa ai raurih hi’afuw hiyabar .
| Bible_taxi1500 | Latn | aai_Latn |
Sabuw Jesu nanane hinan , naatu ufunane hinan fanah sib hiwow hio , “ David natun tanabora’ara’ah God nigegewasin Regah wabinamaim enan God tanabora’ara’ah ! ”
| Bible_taxi1500 | Latn | aai_Latn |
Jesu na Jerusalem rur , kawasa ra’at uruw giririf retenafut , sabuw hibatebat hio , “ Iti orot yait ? ”
| Bible_taxi1500 | Latn | aai_Latn |
Rou’ay gagamin hiyafutih hio , “ God ana dinab orot wabin Jesu , Galilee wanawananamaim tafaram Nazareth orot . ”
| Bible_taxi1500 | Latn | aai_Latn |
Naatu Jesu na Tafaror Bar run . Sabuw iyab nati hima hai sawar hitotobon rauw nunih hai urama’ama , hai gemogem bora’aten , kabay hisuwa hire , urama’ama afe’eh hima mamu imak hitotobon bow israuwen ufun hitit .
| Bible_taxi1500 | Latn | aai_Latn |
Naatu iuwih eo , “ Buk Atamaninamaim God eo hikikirum i iti na’atube eo , ‘ Ayu au Tafaror Bar i yoyoban ana bar , ’ baise kwa abisa kwasisinaf i kwabotabir bainowah hai watu matar . ”
| Bible_taxi1500 | Latn | aai_Latn |
Sabuw matah fim naatu ah umah kakafih hina Tafaror Bar hirun Jesu etei iyawasih .
| Bible_taxi1500 | Latn | aai_Latn |
Firis ukwarih naatu Ofafar Bai’obaiyenayah Jesu sawar gewasih sisinaf hi’itin yah so’ar . Kek auman Tafaror Bar wanawanan fanah sib Jesu hibora’ara’ah hio , “ Orokaiwa David natun , ensairen . ”
| Bible_taxi1500 | Latn | aai_Latn |
Jesu hiu , “ Iti kek teo kunonowar ? ” Jesu iyafutih eo , “ Anonowar . Buk Atamaninamaim hikikirum kwaiyab kwa’itin , mi’itube hikirum ? ‘ Kek gidigidih naatu kek sosof ini’obaiyih merarayow gewasin anababatun baitinin isan . ’ ”
| Bible_taxi1500 | Latn | aai_Latn |
Naatu nati’imaim ihamiyih hima i tit in Bethany bar merar imaim mar fo in .
| Bible_taxi1500 | Latn | aai_Latn |
Mar auman Jesu au merar gagamin matabir inan , basit bayumih morob .
| Bible_taxi1500 | Latn | aai_Latn |
Naatu ef rewanamaim ai fafou batabat itin , basit na ai an tit , baise men ro’on ta itin , raurinawat . Basit ai isan eo , “ O i boro men iniw . ” Mar ta’imonamo ai fenem .
| Bible_taxi1500 | Latn | aai_Latn |